BCP ฟื้นตัวดีดบวก4% รับแผนซื้อหุ้นคืน 70 ล้านหุ้น โบรกฯแนะเก็บเคาะเป้าสูง 33 บ.
BCP ฟื้นตัวดีดบวก4% รับแผนซื้อหุ้นคืน 70 ล้านหุ้น โบรกฯแนะเก็บเคาะเป้าสูง 33 บ.
BCP ฟื้นตัวดีดบวก4% รับแผนซื้อหุ้นคืน 70 ล้านหุ้น โบรกฯแนะเก็บเคาะเป้าสูง 33 บ.
22 พ.ย. 2562

ผู้สื่อข่าวรายงานว่า บริษัท บางจาก คอร์ปอเรชั่น จำกัด (มหาชน) หรือ BCP ณ เวลา 10.27 น. อยู่ที่ระดับ 24.30 บาท บวก 1.00 บาท หรือ 4.29% ด้วยมูลค่าซื้อขาย 46.54 ล้านบาท

บล.คันทรี่ กรุ๊ป ระบุในบทวิเคราะห์วันนี้(22พ.ย.62) ว่า BCP (ซื้อ / ราคาเป้าหมาย 33 บาท) แนวโน้มไตรมาส4/62 จะเป็นไตรมาสที่ดีที่สุดของปี คาดว่าจะเติบโตได้ทั้ง เทียบไตรมาสก่อนหน้า , เทียบช่วงเดียวกันของปีก่อน หนุนจากรายได้และค่าการกลั่นที่มีแนวโน้ม ปรับตัวดีขึ้นต่อเนื่องรวมถึงกำลังการผลิตที่สูงขึ้นราว 6%เทียบไตรมาสก่อนหน้า
นอกจากนี้คาดว่าแนวโน้มผลประกอบการทั้งปี 20 จะโตเด่นถึง 87% เทียบช่วงเดียวกันของปีก่อน หนุนจาก IMO อีกทั้งล่าสุดบริษัทได้ประกาศซื้อหุ้นคืน 70 ล้านหุ้น (5% ของทั้งหมด) ระยะเวลา 6 ธ.ค. 19 – 5 มิ.ย. 20 มองเป็นอีกปัจจัยบวกหนุนจิตวิทยา
โดยวานนี้(21พ.ย.)บริษัท บางจาก คอร์ปอเรชั่น จำกัด (มหาชน) หรือ BCP เปิดเผยว่า ด้วยที่ประชุมคณะกรรมการบริษัทวันที่ 21พ.ย.62 ได้มีมติอนุมัติโครงการซื้อหุ้นคืนของบริษัทฯ เพื่อบริการทางการเงินภายในวงเงินสูงสุดไม่เกิน 2,100 ล้านบาท และจำนวนหุ้นที่ซื้อคืนจำนวน 70,000,000 หุ้น หรือประมาณร้อยละ 5.00 ของหุ้นที่จำหน่ายได้แล้วทั้งหมด โดยจะเป็นการซื้อในตลาดหลักทรัพย์แห่งประเทศไทย และมีกำหนดระยะเวลาซื้อหุ้นคืน 6 เดือน นับตั้งแต่วันที่ 6 ธ.ค.62-5 มิ.ย.63